3. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 517 της 23 Ιουλ./10 Αυγ. 1961 (ΦΕΚ Α΄ 127) Περί εκμισθώσεως ή εκποιήσεως δια δημοπρασίας των εις την κυριότητα του Δημοσίου περιερχομένων μεταλλείων εκπτώτων μεταλλειοκτητών. Έχοντες υπ’ όψει τας διατάξεις του άρθρ. 16 του Ν.Δ. 4029/1959 «περί αργούντων μεταλλείων» ως και την υπ’αριθ. 316/1961 γνωμοδότησιν του Συμβουλίου της Επικρατείας, προτάσει του επί της Βιομηχανίας Ημετέρου Υπουργού, απεφασίσαμεν και διατάσσομεν: Α΄ Εκμίσθωσις μεταλλείου Άρθρ.1.-1.Η εκμίσθωσις των εις την κυριότητα του Δημοσίου περιερχομένων μεταλλείων εκπτώτων μεταλλειοκτητών ενεργείται δια δημοπρασίας, προκηρυσσομένης υπό του Υπουργού της Βιομηχανίας, εντός μηνός αφ’ ης τα μεταλλεία περιέλθωσι εις την κυριότητα του Δημοσίου. 2.Αι διατάξεις του παρόντος εφαρμόζονται και δια τα περιελθόντα ήδη εις την κυριότητα του Δημοσίου μεταλλεία της περί αυτών δημοπρασίας προκηρυχθησομένης εντός εξ μηνών από της δημοσιεύσεως του παρόντος εις την Εφημερίδα της Κυβερνήσεως. Άρθρ.2.-1.Η δημοπρασία προκηρύσσεται δι’ εκμίσθωσιν ενός ή πλειόνων ταυτοχρόνως μεταλλείων δια διακηρύξεως, εκδιδομένης υπό του Υπουργού της Βιομηχανίας. Εις ταύτην περιέχονται: α)Η περιγραφή του ή των μεταλλείων κατ’ έκτασιν, όρια και περιεχόμενον κύριον μετάλλευμα κατά το παραχωρητήριον Δ/μα. β)Οι όροι εκμισθώσεως του μεταλλείου. γ)Οι όροι εφ’ ων καλούνται προς πλειοδοσίαν οι ενδιαφερόμενοι. δ)Ο τόπος, η ημέρα και η ώρα διενεργείας της δημοπρασίας, ως και το ποσόν της εγγυήσεως ην δέον να καταθέση ο επιθυμών να λάβη μέρος εις την δημοπρασίαν. 2.Η εγγύησις επιστρέφεται τοις δικαιούχοις μετά την κατακύρωσιν του αποτελέσματος της  δημοπρασίας, εις δε τον αναδειχθέντα πλειοδότην μετά την υπογραφήν του συμβολαίου εκμισθώσεως του μεταλλείου. 3.Η ημερομηνία της δημοπρασίας δεν δύναται να ορίζεται πέραν των 40 ημερών από της εκδόσεως της διακηρύξεως ταύτης. 4.Πρόσκλησις προς συμμετοχήν εις την δημοπρασίαν δημοσιεύεται δια δύο ημερησίων εφημερίδων της Πρωτευούσης, τοιχοκολλάται δε και έξωθι του Καταστήματος του Υπουργείου Βιομηχανίας. Άρθρ.3.-1.Η δημοπρασία διεξάγεται δι’ εγγράφων ενσφραγίστων προσφορών ενώπιον Επιτροπής οριζομένης υπό του Υπουργού της Βιομηχανίας. 2.Ίνα γίνη τις δεκτός εις την δημοπρασίαν, δέον εν τω ενσφραγίστω φακέλλω της προσφοράς του να περιλάβη απαραιτήτως: α)το ονοματεπώνυμον και διεύθυνσιν κατοικίας του, β)δήλωσιν αποδοχής των όρων της δημοπρασίας, γ)την δια την συμμετοχήν καθοριζομένην εν τη διακηρύξει εγγύησιν και δ) την έγγραφον αυτού προσφοράν επί των όρων της διακηρύξεως εφ’ ων η πλειοδοσία κατά την δημοπρασίαν. 3.Παρελθούσης της δια την υποβολήν των προσφορών καθορισθείσης ώρας αποσφραγίζονται υπό της Επιτροπής δημοσία οι περιέχοντες τας προσφοράς φάκελλοι κατά σειράν υποβολής των και ελέγχονται εάν τα εν αυτοίς δικαιολογητικά πληρούσι τους υπό της διακηρύξεως καθοριζομένους όρους συμμετοχής. Ενστάσεις κατά της συμμετοχής εις την δημοπρασίαν ή επ’ άλλου τινός θέματος υποβάλλονται κατά την διεξαγωγήν της δημοπρασίας ενώπιον της Επιτροπής, κρίνονται δε υπό του Υπουργού της Βιομηχανίας, δια της περί κατακυρώσεως του αποτελέσματος της δημοπρασίας αποφάσεως αυτού. 4.Μετά το πέρας της δημοπρασίας καταρτίζεται υπό της Επιτροπής πρακτικόν, όπερ υπογράφεται υπό των μελών ταύτης και υποβάλλεται αμελλητί εις την Υπηρεσίαν Μεταλλείων μεθ’ όλων των κατά την δημοπρασίαν στοιχείων. Άρθρ.4.-1.Η κατακύρωσις του αποτελέσματος της δημοπρασίας υπέρ του πλειοδότου εναπόκειται εις την απόλυτον κρίσιν του Υπουργού της Βιομηχανίας, αποφαινομένου δι’ αποφάσεώς του κοινοποιουμένης εις τον αναδειχθέντα πλειοδότην. 2.Δια της αυτής αποφάσεως τάσσεται εις τον αναδειχθέντα πλειοδότην προθεσμία δια την παρ’ αυτού υπογραφήν του συμβολαίου εκμισθώσεως του μεταλλείου, ήτις δεν δύναται να υπερβή τας 20 ημέρας από της κοινοποιήσεως της εγκριτικής αποφάσεως του Υπουργού, ορίζεται δε εν αυτή ο συμβολαιογράφος και η ακριβής ημέρα και ώρα υπογραφής του συμβολαίου εκμισθώσεως. (Αντί της σελ. 631) Σελ. 631(α) Τεύχος 528 - Σελ. 49 Εκμίσθωση Δημοσίων Μεταλλείων 13.Μ.ε.2-3 3.Μη προσελθόντος του πλειοδότου δι’ οιονδήποτε λόγον (μηδέ της ανωτέρας βίας εξαιρουμένης), τεκμαίρεται ότι ούτος παραιτείται, η δε κατά την δημοπρασίαν κατατεθείσα υπ’ αυτού εγγύησις καταπίπτει υπέρ του Δημοσίου. Άρθρ.5.-1.Η δημοπρασία επαναλαμβάνεται  α)αν γίνωσι δεκταί αι κατά την δημοπρασίαν υποβληθείσαι ενστάσεις κατά του αναδειχθέντος πλειοδότου ή δεν προσέλθη ούτος δια την υπογραφήν του συμβολαίου μισθώσεως του μεταλλείου. β)Αν ο Υπουργός της Βιομηχανίας δεν ήθελε προβή δι’ οιονδήποτε λόγον εις την κατακύρωσιν του αποτελέσματος της δημοπρασίας. γ)Αν ουδείς εμφανισθή κατά την δημοπρασίαν. 2.Η επανάληψις της δημοπρασίας γίνεται βάσει της εν τοις προηγουμένοις άρθροις διαδικασίας εντός προθεσμίας 6 μηνών από της ημέρας της διεξαγωγής της πρώτης δημοπρασίας, αν δε η δημοπρασία αποβή και πάλιν άκαρπος κατ’ εφαρμογήν των διατάξεων της προηγουμένης παραγράφου, το Δημόσιον δι’ αποφάσεως του Υπουργού της Βιομηχανίας δημοσιευομένης εις την Εφημερίδα της Κυβερνήσεως απόλλυσι το δικαίωμα περαιτέρω διαθέσεως του μεταλλείου, ο δε χώρος τούτου καθίσταται ελεύθερος προς παραχώρησιν εις τον πρώτο αιτούντα κατά την διαδικασίαν των εν ισχύϊ διατάξεων του Μεταλλευτικού Κώδικος. Σελ. 632(α) Τεύχος 528 - Σελ. 50 13.Μ.ε.3 Εκμίσθωση Δημοσίων Μεταλλείων Εκποίησις μεταλλείου Άρθρ.6.-1.Η εκποίησις των εις την κυριότητα του Δημοσίου περιερχομένων μεταλλείων εκπτώτων μεταλλειοκτητών ενεργείται δια δημοπρασιας, προκηρυσσομένης υπό του Υπουργού Βιομηχανίας εντός μηνός αφ’ ης τα μεταλλεία περιέλθωσιν εις την κυριότητα του Δημοσίου. 2.Αι διατάξεις του παρόντος εφαρμόζονται και δια τα περιελθόντα ήδη εις την κυριότητα του Δημοσίου της περί αυτών δημοπρασίας προκηρυχθησομένης εντός 6 μηνών από της δημοσιεύσεως του παρόντος εις την Εφημερίδα της Κυβερνήσεως. 3.Προ της εκδόσεως της διακηρύξεως περί δημοπρασίας μεταλλείου δέον να προηγηθή έκθεσις της Υπηρεσίας Μεταλλείων αναφερομένη εις τας εν τω μεταλλείω συνθήκας μεταλλοφορίας, τας υπαρχούσας τυχόν εν αυτώ εγκαταστάσεις, ει δυνατόν δε και εις την αξίαν του μεταλλείου ήτις θα καθορίζεται εκάστοτε υπό της Επιτροπής του άρθρ. 33 του Ν.Δ. 4029/59. Η επιτροπή αύτη βάσει της εκθέσεως και ετέρων τυχόν στοιχείων προβαίνει εις τον καθορισμόν ευλόγου ελαχίστου αντιτίμου του μεταλλείου, όπερ τίθεται ως κατώτερον όριον εκκινήσεως εις την περί εκποιήσεως δια δημοπρασίας διακήρυξιν του Υπουργού της Βιομηχανίας. 4.Δια την δια δημοπρασίας εκποίησιν του μεταλλείου εκδίδεται υπό του Υπουργού της Βιομηχανίας προκήρυξις περιέχουσα: α)Περιγραφήν του ή των μεταλλείων, καθ’ όρια, έκτασιν και περιεχόμενον κύριον μετάλλευμα. β)Το υπό της Επιτροπής του άρθρ. 33 του Ν.Δ. 4029/1959 προσδιορισθέν κατά τα άνω ελάχιστον τίμημα ως αφετηρία εκκινήσεως εις την πλειοδοσίαν κατά την δημοπρασίαν. γ)Η δια την συμμετοχήν εις την δημοπρασίαν κατατεθησομένη εγγύησις. δ)Ο τρόπος και όροι καταβολής υπό του πλειοδότου του τιμήματος εκποιήσεως του μεταλλείου εφ’ άπαξ ή τμηματικώς. ε)Ο τόπος, ημέρα και ώρα διενεργείας της δημοπρασίας. Δια την δημοσίευσιν και τοιχοκόλλησιν της διακηρύξεως εφαρμόζονται αι διατάξεις του άρθρ. 2 του παρόντος. Άρθρ.7.-1.Η δημοπρασία διεξάγεται δημοσία δια προφορικών προσφορών ενώπιον επιτροπής, οριζομένης υπό του Υπουργού της Βιομηχανίας εντός προθεσμίας ουχί μείζονος των 40 ημερών από της ημερομηνίας εκδόσεως της διακηρύξεως. 2.Περί της διεξαγωγής της δημοπρασίας των λαβόντων μέρος εις ταύτην μετά των ονοματεπωνύμων των, τόπου κατοικίας και των  γενομένων προσφορών κατά την σειράν υποβολής αυτών, συντάσσεται υπό της Επιτροπής πρακτικόν όπερ υπογραφόμενον υπό των μελών της Επιτροπής και του τελευταίου πλειοδότου υποβάλλεται εις την Υπηρεσίαν Μεταλλείων αμελλητί. Αι προσκομισθείσαι κατά την δημοπρασίαν εγγυήσεις δια της συμμετοχήν εις αυτήν επιστρέφονται εις τους καταβαλόντας άμα τω πέρατι της δημοπρασίας και την υπογραφήν του πρακτικού παρά του τελευταίου πλειοδότου. Η εγγύησις του τελευταίου τούτου επιστρέφεται άμα τη υπογραφή του σχετικού συμβολαίου πωλήσεως του μεταλλείου. Αντιπροσφοραί μετά το πέρας της δημοπρασίας γίνονται δεκταί δια μείζον ποσόν, ουχί έλασσον κατά 20% του προσφερθέντος υπό του τελευταίου πλειοδότου μόνον αν υποβάλλωνται εγγράφως εις την υπηρεσίαν Μεταλλείων εντός προθεσμίας πέντε ημερών από της διεξαγωγής της δημοπρασίας, ο δε αντιπροσφέρων συμμορφούται ταυτοχρόνως προς τους εν τη διακηρύξει καθοριζομένους όρους συμμετοχής και συνοδεύει την αντιπροσφοράν αυτού δια διπλασίας εγγυήσεως. Άρθρ.8.-1.Η κατακύρωσις του αποτελέσματος της δημοπρασίας εις τον αναδειχθέντα κατά τ’ ανωτέρω πλειοδότην εναπόκειται εις την κρίσιν του Υπουργού της Βιομηχανίας αποφαινομένου δι’ αποφάσεώς του, κοινοποιουμένης αυτώ και εις το Δημόσιον Ταμείον της κατοικίας του. Εις την αυτήν απόφασιν ορίζονται: α)Ο χρόνος και τρόπος καταβολής του τιμήματος εφ’ άπαξ ή εις δόσεις κατά τους όρους της διακηρύξεως. β)Η προθεσμία υπογραφής του συμβολαίου μεταβιβάσεως του μεταλλείου, ο συμβολαιογράφος, η ημέρα και ώρα υπογραφής αυτού. 2.Η υπογραφή του συμβολαίου μεταβιβάσεως του μεταλλείου δεν δύναται να λάβη χώραν προ της καταβολής του τιμήματος μεταβιβάσεως υπό του πλειοδότου, γενησομένης εις το Δημόσιον Ταμείον της κατοικίας του εντός της προθεσμίας της τασσομένης υπό της ανωτέρω Υπουργικής αποφάσεως και της υποβολής του γραμματίου εισπράξεως εις την Υπηρεσίαν Μεταλλείων. Δια την περίπτωσιν της κατά δόσεις πληρωμής το συμβόλαιον μεταβιβάσεως υπογράφεται μετά την αποπληρωμήν των οφειλομένων δόσεων εις το Δημόσιον Ταμείον της κατοικίας του. Μετά την υπογραφήν του συμβολαίου μεταβιβάσεως επιστρέφεται εις τον πλειοδότην η δια την συμμετοχήν του εις την δημοπρασίαν καταργηθεισα εγγύησις. Αν όμως το τίμημα συμφωνείται πληρωτέον κατά δόσεις η εγγύησις επιστρέφεται μετά την αποπληρωμήν και  της   τελευταίας   δόσεως   και   την  υπογραφήν (Αντί των σελ. 633(α) και 634,01) Σελ. 633(β) Τεύχος 528 - Σελ. 51 Εκμίσθωση Δημοσίων Μεταλλείων 13.Μ.ε.3 του συμβολαίου μεταβιβάσεως του μεταλλείου. Εν περιπτώσει καθυστερήσεως της πληρωμής δόσεως τινός πέραν των 20 ημερών από της ημερομηνίας αφ’ ης αύτη κατέστη απαιτητή, ο πλειοδότης καθίσταται αυτοδικαίως έκπτωτος παντός δικαιώματος ματαιουμένης της υπογραφής του συμβολαίου μεταβιβάσεως του μεταλλείου, καταπίπτει δε υπέρ του Δημοσίου και η δια την συμμετοχήν εις την δημοπρασίαν κατατεθείσα εγγύησις, καταβληθείσαι δε εν τω μεταξύ δόσεις δεν επιστρέφονται. Άρθρ.9.-Η δημοπρασία επαναλαμβάνεται εντός προθεσίας εξ μηνών από της διεξαγωγής της πρώτης. α)Αν ουδείς εμφανισθή κατά την δημοπρασίαν. β)Αν δι’ οιονδήποτε λόγον δεν κατακυρωθή το αποτέλεσμα της δημοπρασίας υπέρ του πλειοδότου. γ)Αν δι’ οιονδήποτε λόγον δεν υπογραφή εμπροθέσμως υπό του πλειοδότου το συμβόλαιον εκποιήσεως του μεταλλείου. Αποβαινούσης ακάρπου και της δευτέρας δημοπρασίας εφαρμόζονται αναλόγως αι διατάξεις του άρθρ. 5 παρ. 2 του παρόντος. Εις τον αυτόν Υπουργόν ανατίθεται η δημοσίευσις και εκτέλεσις του παρόντος. 